CELEX: 22014D0179
Language: fi
Date: 2014-09-25 00:00:00
Title: ETA:n sekakomitean päätös N:o 179/2014, annettu 25 päivänä syyskuuta 2014, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1247]

30.7.2015   
            
            
               FI
            
            
               Euroopan unionin virallinen lehti
            
            
               L 202/29
            
         ETA:n SEKAKOMITEAN PÄÄTÖS
   N:o 179/2014,
   annettu 25 päivänä syyskuuta 2014,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2015/1247]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Elinsiirtoa varten tarkoitettujen ihmiselinten välityksessä jäsenvaltioiden välillä käytettävistä ilmoitusmenettelyistä 9 päivänä lokakuuta 2012 annettu komission täytäntöönpanodirektiivi 2012/25/EU (1) olisi otettava osaksi ETA-sopimusta.
            
         
               (2)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä II olevan XIII luvun 15zn kohdan (Euroopan parlamentin ja neuvoston direktiivi 2010/53/EU) jälkeen kohta seuraavasti:
   
      
                  ”15zna.
               
               
                  
                     32012 L 0025: komission täytäntöönpanodirektiivi 2012/25/EU, annettu 9 päivänä lokakuuta 2012, elinsiirtoa varten tarkoitettujen ihmiselinten välityksessä jäsenvaltioiden välillä käytettävistä ilmoitusmenettelyistä (EUVL L 275, 10.10.2012, s. 27).
                  Tätä sopimusta sovellettaessa täytäntöönpanodirektiivin säännöksiä koskee seuraava mukautus:
                  Tätä täytäntöönpanodirektiiviä ei sovelleta Liechtensteiniin lukuun ottamatta 7 artiklaa.”
               
            
   2 artikla
   Täytäntöönpanodirektiivin 2012/25/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 26 päivänä syyskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 25 päivänä syyskuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 275, 10.10.2012, s. 27.
   
      (2)  Valtiosäännön asettamista vaatimuksista on ilmoitettu.